Tchet

Li tchet, c' est ene pitite biesse-ås-tetes magneuse di tchå, aclevêye dispu bele ådje. 

 Felis catus

 Tchetidîs

 Motlî 
Li tchet måye si lome «marou» ou «marcåd»

Li mere si lome «miråwe» ou «cate» ou «merote»

Po houkî djinteymint on tchet, on dit cobén «minou» ou «minousse». Pol tchessî, on creye «a cate !»

 Vicaedje 
I vike avou les djins eyet magnî voltî des soris.

 Discrijhaedje 
Les tchets pezèt inte 5 et 7 kg.

End a des sôres avou des longous poys, ou avou des courts poys, et minme ene sôre sins poys. 

On pinse ki les vîs vîs tayons des tchets viként dins on payis d' dezerts, et les tchets d' enute ont ene dujhance ki rapinse li cene des biesses ki vikèt dins ces contrêyes la : i s' metèt voltî la wice k' i fwait tchôd et å solea, leus strons sont foirt setchs, i sont capåbes di dmorer sins bodjî on bon moumint, copurade cwand i sont-st a l' awaite.

 Mopliyaedje 
Li cate va råwter troes côps l' an, e cminçant e moes d' fevrî.

Ele va 60 djoûs, et djonnlet des djonnes ni-rafiyants.

 Maladeyes 
 tîfusse des tchets

 Dins les belès-letes e walon 
Gn a on live etir so totès aviretes arivêyes a on tchet d' måjhon: Les aviretes da Keket (Jean Goffart).

Categoreye:Tchetidîs